1943.
Na osnovu člana 95 tačka 3 Ustava Crne Gore donosim
UKAZ
O PROGLAŠENJU ZAKONA O IZMJENAMA I DOPUNAMA ZAKONA O RADU
("Službeni list Crne Gore", br. 145/21 od 31.12.2021)
NAPOMENA IZDAVAČA:
Tekst propisa je preuzet iz elektronskog izdanja Službenog lista Crne Gore br. 145 od 31.12.2021. godine, objavljenog na sajtu Službenog lista 31.12.2021. godine.
Tačan broj strane i datum objavljivanja pomenutog Službenog lista biće ažuriran po objavljivanju njegove štampane forme.
Proglašavam Zakon o izmjenama i dopunama Zakona o radu, koji je donijela Skupština Crne Gore 27. saziva na Petoj sjednici Drugog redovnog (jesenjeg) zasijedanja u 2021. godini, dana 29. decembra 2021. godine.
Broj: 01-1333/2
Podgorica, 30. decembar 2021. godine
Predsjednik Crne Gore,
Milo Đukanović, s.r.
Na osnovu člana 82 tačka 2 Ustava Crne Gore i Amandmana IV stav 1 na Ustav Crne Gore, Skupština Crne Gore 27. saziva, na Petoj sjednici Drugog redovnog (jesenjeg) zasijedanja u 2021. godini, dana 29. decembra 2021. godine, donijela je
ZAKON
O IZMJENAMA I DOPUNAMA ZAKONA O RADU
Član 1
U Zakonu o radu ("Službeni list CG", br. 74/19, 8/21, 59/21 i 68/21) u članu 88 stav 3 briše se.
Član 2
U članu 101 stav 2 riječi: "od 250,00 eura" zamjenjuju se riječima: "od 450,00 eura".
Član 3
U članu 105 poslije stava 3 dodaje se novi stav koji glasi:
"(4) Poslodavac je dužan da u slučaju ukidanja ili umanjenja stope poreza na dohodak fizičkih lica, odnosno doprinosa za obavezno socijalno osiguranje na teret zaposlenog, iznos sredstava koji bi u skladu sa zakonom bio obračunat, obustavljen i isplaćen po osnovu tog poreza, odnosno doprinosa u dijelu koji se ukida, odnosno umanjuje isplati zaposlenom kao dio zarade."
Član 4
U članu 208 stav 1 poslije tačke 15 dodaje se nova tačka koja glasi:
"15a) u slučaju umanjenja ili ukidanja stope poreza na dohodak fizičkih lica, odnosno doprinosa za obavezno socijalno osiguranje na teret zaposlenog, iznos sredstava koji bi u skladu sa zakonom bio obračunat, obustavljen i isplaćen po osnovu tog poreza, odnosno doprinosa u dijelu koji se ukida, odnosno umanjuje ne isplati zaposlenom kao dio zarade (član 105 stav 4);".
Član 5
U članu 216 stav 1 mijenja se i glasi:
"(1) Opšti kolektivni ugovor, u skladu sa ovim zakonom, zaključiće se najkasnije do 31. decembra 2022. godine."
Član 6
Ovaj zakon stupa na snagu danom objavljivanja u "Službenom listu Crne Gore", a primjenjivaće se od 1. januara 2022. godine.
Broj: 19-1/21-7/16
EPA 341 XXVII
Podgorica, 29. decembra 2021. godine
Skupština Crne Gore 27. saziva
Predsjednik,
Aleksa Bečić, s.r.